Matthias Merz

Matthias Merz (s. 1. helmikuuta 1984) on sveitsiläinen suunnistuksen maailmanmestari. Merz menestyi suunnistajana jo nuorten sarjoissa. Vuonna 2002 hän voitti juniorien MM-kilpailuissa Alicantessa kultaa viestissä. Seuraavana vuonna Põlvan MM-kilpailuissa hän voitti kultaa lyhyellä matkalla, hopeaa normaalimatkalla ja pronssia viestissä. Viimeisenä juniorivuotenaan 2004 hän voitti Gdańskin MM-kilpailuissa kultaa normaalimatkalla, hopeaa keskimatkalla ja pronssia viestissä. Ensimmäisen kerran Merz kilpaili aikuisten MM- kilpailuissa Västeråsissa 2004 ja sijoittui sekä sprintissä että keskimatkalla kahdeksanneksi. Viestijoukkueen hän toi ankkurina maaliin yhdeksäntenä. Aichin MM-kilpailuissa 2005 hän ei selviytynyt henkilökohtaisilla matkoilla kymmenen parhaan joukkoon mutta juoksi avausosuuden viestissä, jossa Sveitsi saavutti pronssia. Vuosi 2006 ei tuonut suurempaa menestystä. Kiova MM-kilpailuissa 2007 hän saavutti sprintissä hopeaa hävittyään Ranskan Thierry Gueorgioulle 0,9 sekuntia, mutta pitkällä matkalla hän voitti kultaa yli 3,5 minuutin erolla Venäjän Andrei Hramoviin. Viestissä hän juoksi ankkuriosuuden ja tuli maaliin viidentenä. Ventspilsin EM-kilpailuissa 2008 Merz saavutti viestissä hopeaa sekä sijoittui pitkällä matkalla neljänneksi ja sprintissä 13:nneksi. Saman vuoden MM-kilpailuissa Olomoucissa hän saavutti viestissä pronssia sekä sijoittui pitkällä matkalla viidenneksi ja sprintissä 23:nneksi. Avoimen Pohjoismaiden mestaruuden Merz voitti vuonna 2007 sprintissä, pitkällä matkalla ja viestissä. Hän edustaa ruotsalaista OK Tisarenia ja kotimaassaan OLG Rymenzburgia. ==Saavutukset== ===MM-kilpailut=== *2004 sprintissä ja keskimatkalla 8. sekä viestissä 9. *2005 viestissä pronssia, sprintissä 13. ja keskimatkalla 17. *2006 viestissä neljäs ja keskimatkalla 13. *2007 pitkällä matkalla kultaa, sprintissä hopeaa ja viestissä viides *2008 viestissä pronssia, pitkällä matkalla viides ja sprintissä 23. *2009 viestissä kultaa, keskimatkalla pronssia ja pitkällä matkalla 14. *2010 viestissä pronssia, pitkällä matkalla 11. ja keskimatkalla 14. *2011 viestissä neljäs, sprintissä kuudes ja keskimatkalla 16. *2012 sprintissä ja pitkällä matkalla hopeaa sekä viestissä neljäs ===EM-kilpailut=== *2006 keskimatkalla 9. ja sprintissä 10. *2008 viestissä hopeaa, pitkällä matkalla neljäs ja sprintissä 13. *2010 viestissä kultaa, keskimatkalla hopeaa, sprintissä neljäs ja pitkällä matkalla keskeytys *2012 pitkällä matkalla hopeaa ja keskimatkalla viides ===Maailmancup=== *2004 kokonaiskilpailussa 42. *2005 kokonaiskilpailussa 12. *2006 kokonaiskilpailussa 31. *2007 kokonaiskilpailussa 9. *2008 kokonaiskilpailussa kolmas *2009 kokonaiskilpailussa viides *2010 kokonaiskilpailussa kuudes *2011 kokonaiskilpailussa kolmas ===Nuorten MM- kilpailut=== *2002 viestissä kultaa, keskimatkalla viides ja pitkällä matkalla 62. *2003 keskimatkalla kultaa, pitkällä matkalla hopeaa ja viestissä pronssia *2004 pitkällä matkalla kultaa, keskimatkalla hopeaa ja viestissä pronssia == Lähteet == * Virallinen kotisivu * Matthias Merzin profiili runners.worldofo.com-sivustolla Luokka:Sveitsiläiset suunnistajat Luokka:Vuonna 1984 syntyneet Luokka:Elävät henkilöt